રીતેશ દેશમુખે ફિલ્મ ‘એક વિલન’થી સાબિત કરી દીધું કે તે ગંભીર રોલ પણ કરી શકે છે, પરંતુ તેમાં કોઈ શક નથી કે કોમેડી તેનો કમ્ફર્ટ ઝોન રહ્યો છે. તાજેતરમાં તેની ‘બેંગિસ્તાન’ ફિલ્મ ફ્લોપ રહી. થોડા સમય પહેલાં રીતેશ પિતા બન્યો. અા પળને યાદ કરતાં તે કહે છે કે પુત્ર રિયાનનો જન્મ મારી જિંદગીની અવિસ્મરણીય પળ હતી. તે સમયે મેં મારા પિતાને ખૂબ જ યાદ કર્યા. જ્યારે તેઓ મહારાષ્ટ્રના સીએમ બન્યા તે પળ મારા માટે યાદગાર સાબિત થઈ હતી. મારા પુત્રની વાત કરું તો તેમાં મારા અંશને વધતો જોતાં મને કમાલનો અનુભવ થઈ રહ્યો હતો. હું સામાન્ય પિતાઓની જેમ મારા દીકરાને વોક પર લઈ જઉં છું અને ડાઇપર બદલું છું અને તેને સુવડાવવાનું કામ કરું છું.